b'\n_START_ARTICLE_\nSavoraim\n_START_PARAGRAPH_\nSavora\xc3\xafm (en arameu: \xd7\xa1\xd7\x91\xd7\x95\xd7\xa8\xd7\x90\xd7\x99\xd7\x9d en singular:\xc2\xa0Savor\xc3\xa0\xc2\xa0"aquell que pensa" o "aquell que pondera" ) \xc3\xa9s un terme usat en la hist\xc3\xb2ria del poble jueu per designar als savis rab\xc3\xadnics que van viure des del final del per\xc3\xadode dels Amora\xc3\xafm, al voltant de l\'any 500 EC, fins al principi dels Gueonim, al voltant de l\'any 625 EC. Com a grup, tamb\xc3\xa9 s\xc3\xb3n anomenats Rabeinu Sevorai o Rabanan Saborai, i van poder haver jugat un rol important en donar al Talmud la seva actual estructura. Estudiosos moderns tamb\xc3\xa9 usen en el terme Stamaim pels autors de comentaris no atribu\xc3\xafts a cap mestre de la Guemar\xc3\xa0.\n_START_SECTION_\nRol en la forma actual del Talmud\n_START_PARAGRAPH_\nMolta de la literatura cl\xc3\xa0ssica rab\xc3\xadnica generalment mant\xc3\xa9 que el Talmud de Babil\xc3\xb2nia (Talmud Babli) es va acabar de redactar al voltant de l\'any 550. No obstant aix\xc3\xb2, algunes afirmacions de la literatura cl\xc3\xa0ssica, i an\xc3\xa0lisi a posteriori, han portat a molts erudits a concloure que el Talmud Babli va ser polit pels Savoraim, si b\xc3\xa9 no es van realitzar canvis significatius._NEWLINE_En algunes ocasions, diverses versions de la mateixa discussi\xc3\xb3 legal s\xc3\xb3n incloses amb variacions menors. El text tamb\xc3\xa9 remarca que diverses opinions que emanen de diferents acad\xc3\xa8mies talm\xc3\xbadiques._NEWLINE_Sherira Gaon ens assenyala que Rab Yose va ser el darrer dels Savora\xc3\xafm. Ocasionalment, alguns Savora\xc3\xafm en espec\xc3\xadfic s\xc3\xb3n esmentats en el Talmud, com Rab\xc3\xad Aha, qui d\'acord amb Rashbam va ser un Savora.'